|  |  |
| --- | --- |
| Ejer  Masnedøvej 30B  4760 Vordingborg | **Sagsnr.: 22-010763**  **Byg Land og Miljø - Team Land**  **Sagsbehandler**  Mads Brinck Lillelund  55 36 24 18  mkld@vordingborg.dk  30. juni 2022 |

# Tilladelse til badebro på Masnedøvej 30B, 4760 Vordingborg *Matr.nr. 1co, Masnedø, Vordingborg Jorder*

Kære Ejer

Du har den 2. marts 2022 søgt om tilladelse til at opføre en 15 meter lang badebro.

|  |  |
| --- | --- |
|  | *Kort 1. Broens placering er vist med rød ring. For oversigtskort se kort 2 i bilag 1.* |

**Afgørelse**

Vordingborg Kommune meddeler hermed tilladelse til det ansøgte under overholdelse af følgende vilkår:

Vilkår

1. Broen må kun benyttes som bade- og bådebro.
2. Broen skal være offentlig tilgængelig uden betaling.
3. Der må ikke skiltes, hegnes el.lign. for at begrænse eller forhindre adgang.
4. Broen må ikke belyses, møbleres eller forsynes med flag, sidebroer, skørter eller lignende.
5. Broen skal vedligeholdes i god og forsvarlig stand. I tilfælde af ødelæggelse skal eventuelle rester eller beskadigede dele omgående fjernes. Tilladelsen bortfalder, hvis broen ikke er genopført senest et år efter ødelæggelsen.
6. Såfremt broen delvis inddrages om vinteren, skal de til enhver tid yderste 4 pæle række mindst 2 m op over vandet. Er der ikke pæle over vandet, må ingen del af broen, f.eks. dele af bundstokke, række mere end 10 cm op over den eksisterende havbund.
7. Broen må ikke afmærkes eller forsynes med belysning uden forudgående aftale med Søfartsstyrelsen.
8. Broen må være op til ca. 15 meter lang.
9. Broen må være ca. 1 meter bred (ekskl. kajak- og børneplatformen).
10. Broen må være op til 1,3 meter over normal daglig vande.
11. Pælene skal være af galvaniseret metal eller træ.
12. Gangbroen skal være af træ med beslag af metal.
13. Broen skal udføres som en let konstruktion. Dvs. en åben pælebro.
14. Broen skal holdes i neutrale farver (træfarvet). Der må ikke indgå materialer, der kan give generende lysreflekser eller andre visuelle forstyrrelser.
15. Broen må ikke møbleres, forsynes med flag eller lignende.

Afgørelsen er truffet efter § 2 i bekendtgørelse om bade- og bådebroer.

Principielt må tilladelsen ikke udnyttes før klagefristens udløb. Klagefristen er normalt fastsat til

4 uger fra d.d. Der er tale om en lovliggørelsessag, hvor broen allerede er opført.

Et ulovligt forhold kan lovliggøres på to måder: 1) en retlig lovliggørelse eller 2) en fysisk lovliggørelse, hvor broen i det her tilfælde fjernes. I udgangspunktet skal Vordingborg Kommune bestræbe sig på at gennemføre en retlig lovliggørelse, hvis dette er muligt.

**Begrundelse**

Vi har lagt vægt på, at badebroen er relativt kort. Der etableres ikke gelænder på broen, og dermed vil den syne af mindre i kystlandskabet.

**Natura 2000, bilag IV og anden natur**

Din ansøgning vurderes ikke at have en negativ indvirkning på udpegningsgrundlaget i Natura

2000-område nr. 168 (Havet og kysten mellem Præstø Fjord og Grønsund); nr. 169 (Havet og kysten mellem Karrebæk Fjord og Knudshoved Odde) eller nr. 181 (Oreby Skov).

Det ansøgte projekt vurderes ikke at have negative konsekvenser for bilag IV-arter beskyttet efter Habitatdirektivet eller for natur beskyttet efter naturbeskyttelsesloven.

Dette er uddybet i bilag 3.

**Sagens indhold**

Der er tale om en lovliggørende ansøgning, idet ansøger forår 2022 har etableret badebroen.

Jf. ansøgningen er broen ca. 15 meter lang, og bredden er ca. 1 meter. Broen afsluttes med et nedsænket brofag i enden på 3 m x 1 (se evt. bilag 2). Vanddybden på midten af broen er ca. 40 cm, og vanddybden for enden af broen er ca. 60 cm. Der er ikke gelænder på broen.

Der ansøges om:

* Placeres som vist på kort 3 i bilag 2.
* Længde ca. 15 meter.
* Bredde ca. 1 meter.
* Pæle af galvaniseret metal.
* Gangbro i metal og træ.
* Nedsænket brofag i enden på 3 m x 1 m

I bilag 2 er vist tegninger af den konkrete badebro.

**Høring**

Der er gennemført en nabohøring i perioden 13. juni til 29. juni 2022. Der er ikke indkommet høringssvar.

**Klagevejledning m.v.**

Du kan klage over denne afgørelse til Kystdirektoratet. Send klagen til Vordingborg Kommune,

Afdeling for Land og Miljø, Valdemarsgade 43, 4760 Vordingborg eller tekpost@vordingborg.dk. Klagen skal være modtaget hos os senest 4 uger fra d.d. Vi videresender klagen til

Kystdirektoratet. Rettidig klage har opsættende virkning. Dog kan den myndighed, der har truffet afgørelsen, bestemme, at uopsættelige reparations- og afværgeforanstaltninger skal iværksættes uanset rettidig klage.

Følgende kan også klage:

* enhver, der må antages at have en væsentlig individuel interesse i sagen
* Danmarks Naturfredningsforening,
* Ejendomsforeningen Danmark,
* Fritidshusejernes Landsforening og
* Friluftsrådet

Du får besked fra os, hvis andre klager.

Du må (i princippet) ikke udnytte tilladelsen, før klagefristen er udløbet. Hvis der bliver klaget, må du heller ikke udnytte tilladelsen i den tid, sagen bliver behandlet, medmindre Kystdirektoratet bestemmer andet. Hertil skal det dog bemærkes at der er tale om en lovliggørelsessag, hvor broen allerede er opsat.

Ønsker du eller de andre klageberettigede at få sagen afgjort ved domstolene, så skal retssagen startes inden 6 måneder, efter du har modtaget vores afgørelse.

Er der noget i afgørelsen, du gerne vil have uddybet, er du velkommen til at kontakte mig på

telefon 21 13 69 95.

Venlig hilsen

|  |  |
| --- | --- |
| Mads Brinck Lillelund  Natur- og vandløbsmedarbejder |  |

**Kopi til klageberettigede:**

* Naturstyrelsen, [nst@nst.dk](mailto:nst@nst.dk)
* Ejendomsforeningen Danmark, Nørre Voldgade 2, 1358 København K, [info@ejendomsforeningen.dk](mailto:info@ejendomsforeningen.dk)
* Fritidshusejernes Landsforening, Niels Bohrs Alle 11, 2860 Søborg, [sekretariat@mitfrtidshus.dk](mailto:sekretariat@mitfrtidshus.dk)
* Kystdirektoratet, [kdi@kyst.dk](mailto:kdi@kyst.dk)
* Søfartsstyrelsen, [sfs@dma.dk](mailto:sfs@dma.dk)
* Danmarks Naturfredningsforening, Masnedøgade 20, 2100 København Ø, [dnvordinborg-sager@dn.dk](mailto:dnvordinborg-sager@dn.dk)
* DN-lokalkomité v/ Martin Vestergaard
* Dansk Ornitologisk Forening, [Natur@dof.dk](mailto:Natur@dof.dk)
* DOF-lokalkomité, [Vordingborg@dof.dk](mailto:Vordingborg@dof.dk)
* Friluftsrådet, [storstroem@friluftsraadet.dk](mailto:storstroem@friluftsraadet.dk)

Bilagsoversigt:

* Bilag 1. Oversigtskort
* Bilag 2. Tegninger m.m. af den konkrete badebro
* Bilag 3. Vurdering af Natura 2000, bilag IV-arter og anden natur

**Bilag 1. Oversigtskort**

Et billede, der indeholder tekst

Automatisk genereret beskrivelse

*Kort 2. Den sydlige del af Masnedø. Med rød ring er den ansøgte bros placering angivet på den østlige kyst. For detailkort se kort 1.*

**Bilag 2. Tegninger m.m. af den konkrete badebro**

Der er med ansøgningen indsendt plantegning og profiltegning af den ansøgte bro, og på luftfoto er angivet en cirka-placering af broen.

|  |  |
| --- | --- |
|  | *Kort 3. Fra ansøgningen. Den ansøgte bro er indtegnet i hånden af ansøger.* |
|  | *Tegning 1. Fra ansøgningen.* |
|  | *Tegning 2. Fra ansøgningen.* |
|  | *Tegning 3. Fra ansøgningen.* |

**Bilag 3. Vurdering af Natura 2000, bilag IV-arter og anden natur**

**Natura 2000**

*Natura 2000-område nr. 168*

Den ansøgte bro ligger 7,5 km vest fra Natura 2000-område nr. 168 (N168), Havet og kysten mellem Præstø Fjord og Grønsund.

Kort 2 er et udsnit af Vordingborg Kommune, og Natura 2000-områderne 168, 169 og 181.

|  |  |
| --- | --- |
| N181  N168  N169 | *Kort 2. Med grøn skravering de 3 Natura 2000-områder: N169, N181 og N168.*  *Den ansøgte bro er vist med rød prik og rød pil.* |

|  |  |
| --- | --- |
|  | *Tabel 1. Udpegningsgrundlaget for F89 i nr. N168.*  *Forklaring tabel 1, 2 og 4:*  *"T" = trækfugl, "Y" = ynglefugl.* |
|  | *Tabel 2. Udpegningsgrundlaget for F84 i nr. N168.* |

|  |  |
| --- | --- |
|  | *Tabel 3. Udpegningsgrundlaget*  *for H147 i nr. N168.*  *Forklaring tabel 3, 5 og 6:*  *Tal i parentes ved*  *naturtyper og arter*  *henviser til talkoder*  *i habitatdirektivets*  *bilag 1 og 2. \* angiver at der er tale om*  *en prioriteret naturtype.*  Kilde tabel 1, 2, 3. 4, 5 og 6:  Natura 2000-basisanalyse  (planperiode 2022-2027) |
|  |

Området omkring badebroen kan være raste- og fødesøgningsområde for en stor del af de

trækkende fugle oplistet i tabel 1 og 2. Bl.a. skarv, knopsvane, bramgås, hvinand, skarv, toppet skallesluger, stor skallesluger og blishøne. Den ansøgte badebro vurderes ikke at have indvirkning på de nævnte fuglearter i tabel 1 og 2.

Den ansøgte badebro vurderes ikke at have indvirkning på arter og naturtyper på habitatområde 147 (tabel 3).

*Natura 2000-område nr. 169*

Den ansøgte bro ligger 9,7 km fra Natura 2000-område nr. 169, Havet og kysten mellem Karrebæk Fjord og Knudshoved Odde.

|  |  |
| --- | --- |
|  | *Tabel 4. Udpegningsgrundlaget for F81 i nr. N169.* |

|  |  |
| --- | --- |
|  | *Tabel 5. Udpegningsgrundlaget*  *for H148 i nr. N169.* |

Området omkring badebroen kan være raste- og fødesøgningsområde for en stor del af de

trækkende fugle oplistet i tabel 4. Bl.a. knopsvane, grågås, bramgås, skeand, taffeland, lille skallesluger, sangsvane, sædgås, spidsand, krikand, troldand og blishøne. Den ansøgte badebro vurderes ikke at have indvirkning på de nævnte fuglearter i tabel 4.

Den ansøgte badebro vurderes ikke at have indvirkning på arter og naturtyper på habitatområde 148 (tabel 5).

*Natura 2000-område nr. 181*

Den ansøgte bro ligger 7,0 km fra Natura 2000-område nr. 181, Oreby Skov.

|  |  |
| --- | --- |
|  | *Tabel 6. Udpegningsgrundlaget*  *for H180 i nr. N181.* |

Den ansøgte badebro vurderes ikke at have indvirkning på arter og naturtyper i habitatområde 180 (tabel 6).

**Anden natur samt bilag IV-arter**

*Strandeng*

Omkring den ansøgte bro findes der ikke natur beskyttet efter naturbeskyttelsesloven. Cirka 400 meter mod nord er der strandeng, som er beskyttet. Se kort 3.

|  |  |
| --- | --- |
|  | *Kort 3. Med blå skravering er vist udbredelsen af strandeng på østsiden af Masnedø. Med rød ring cirka-placering af den ansøgte bro.*  *Strandengen er beskyttet efter § 3 i naturbeskyttelsesloven.* |

*Bilag IV*

Arealet er en del af leveområdet for markfirben, som er beskyttet efter Habitatdirektivets bilag IV. Se kort 4.

|  |  |
| --- | --- |
|  | *Kort 4. Med brun markering er vist leveområdet for marekfirben ifølge Vordingborg Kommunes egen registrering. Med rød ring cirka-placering af den ansøgte bro.*  *Markfirben er beskyttet efter Habitatdirektivets Bilag IV.* |

Den ansøgte bro etableres på søterritoriet, og det vurderes derfor at det ansøgte projekt ikke ændrer på levevilkårene for markfirben i området. Markfirben lægger sine æg i sand, og benytter også steder med sand til sit vinterhi. Især på sydvendte skråninger med god solindstråling. Men den går ikke i vinterhi eller lægger æg på sandflader, der overskylles af saltvand.